 Suldaanka Guud ee Beelaha Subeyr Awal Suldaan Xasan Suldaan Cabdilaahi oo warbaahinta shalay kula hadlay Hargeysa ayaa waxa uu hadalkiisa ku bilaabay sidanWaxaad moodaa in Xukuumadda uu gadhwadeenka ka yahay Axmed Maxamed Maxamuud Siilaanyo ay u Soo Tafo Xaydatay inay meel walba oo Umaddan ka dhaqaaqaysa ay baabiiso,Tirtirto, waynu ognahay maanta Goleyaasheenii Qaranka oo gabi goodiiba saddex nin oo caqli fayaw aan laga soo helayn oo xor ah, oo aad arkayso waxa haysta iyo sida ay farta iskaga taagayaan,waxaad arkaysaa Warbaahintii oo Cago juglayn badan lagu hayo,oo Xarumo badan Albaabada loo laabay,waxaad arkaysaa dhaqankii oo isagana faro gali badan lagu hayo,sida Beeshan Magaado ee Waalidka inoo ah oo kale,ee imika halkan aanu kaga hadlayno. 